Tizrawin, yeqqnen ɣer tesleḍt n tewsatin icuban ungal, meḥsub tiwsatin ireṣṣan yakan uqbel deg tɣermiwin n tira, ilaq ad d-kkent i temsalt-a seg ubrid i wehhan acku tiwsatin-a, ur zmirent ara ad bnunt iman-nsent ala ɣef leqwaleb i yesbedd utaram imi yal tawsit, mi tezger seg tmetti ɣer tayeḍ, seg tsekla ɣer tayeḍ, yettaɣ deg-s ciṭ (tikwal aṭas) wayen yellan deg tsekla-agi i tt-id-iqublen. Dɣa win ara ikeblen ungal deg kra n yilugan kan yerna iԑzel-it ɣef tmetti i t-id-yefkan, ad yemderkal d waṭas n wuguren imi ur yessawaḍ ara ad d-yessemḥalaq i wazal n uḍris s lekmal-is. Daymi tiẓri yezdin tussna n tmetti akked tedyizt i yesbedd A .Viala (s tefrensist « la sociopoetique » d leqdic i yexdem.